open-index/open-wikipedia-markdown huggingface dataset:
Taastrup

**Taastrup** eller **Tåstrup** er en drabantby til København, beliggende i Høje-Taastrup kommune øst for landsbyen Høje Taastrup, som nå er vokst sammen med Taastrup.

Byen Taastrup har 36&nbsp;193 innbyggere (2023). Den er vokst frem rundt Taastrup jernbanestasjon, hvorved de opprinnelige landsbyene *Valby* (ofte kalt Taastrup-Valby for å unngå forveksling) og Klovtofte er vokset sammen. I mange år etter stasjonens anleggelse i 1847 ble den kalt Køgevejens jernbanestasjon, da den ligger nær den gamle landeveien Køgevej.

Detailhandelen ligger nesten utelukkende langs Taastrup Hovedgade (inntil 1. januar 2006 en del av *Køgevej*) og i Taastrup Stationscenter. Det er andre kjøpesentre i byen, som Rønnevangscentret og Blåkildecentret.

«Området Taastrup» strekker sig omtrent nord-syd langs *Taastrup Hovedgade* fra Klovtoftekrydset (krysset mellom Roskildevej og Taastrup Hovedgade) til *Ishøj Stationsvej* og omfatter to sogn: Taastrup Nykirke og Rønnevang. I alt har *Taastrup + den dermed sammenhengende bebyggelse* over 32.000 innbyggere (2009) inklusive 14 personer i tilstøtende bebyggelse i Ishøj Kommune.  

Høje-Taastrup kommunes borgmester var i perioden 1. januar 2006 – 31. desember 2013 Michael Ziegler.

## Navn
Navnet Taastrup, også stavet for eksempel *Tostrup* (Resens Atlas), har historisk vært knyttet til det nåværende Høje Taastrup og det området, Høje-Taastrup Sogn opprinnelig dekket. En ny bydel i den sydlige del av Høje-Taastrup kommune har fået navnet Torstorp, som etymologisk skal bety det samme som Taastrup. 

Navnet Tåstrup er dog i det 12. århundre kjent som *Thorstenstorp* og kommer av navnet *Thorsten* og *torp*. 

Den offisielle rettskrivningen anbefaler å stave byens navn med Å, men Aa er sannsynligvis også tillatt, selv om Tåstrup ikke er nevnt spesifikt i den danske Retskrivningsordbogen. Kommunen har besluttet å gå tilbake til den gamle stavemåten *Taastrup*, hvilket DSB, Vejdirektoratet og Bane Danmark etterhvert har aksepteret aa. Se: *[[Ålborg#Stavemåde Å/Aa|Ålborg: Stavemåde Å/Aa]]*.

## Referanser




## Eksterne lenker
*
Johan Heide

**Johan Heide** var en orgelbygger som virket i Danmark og Slesvig i 1600-tallets første halvdel. 

I august 1615 var Heide på Frederiksborg slott hvor han skulle overvære kongens ankomst. Man antar derfor at han på dette tidspunktet har vært i lære hos kongens faste orgelbygger, Nicolaus Maass. 

Heide kan også ha vært elev av Johan Lorentz d.e. i Flensborg og fortsatt dennes virksomhet her. De to orgelbyggerne er flere ganger blitt blandet sammen av kunsthistorikere. I 1631, er han vitne sammen med hustruen, Wiebke, i Flensborg, og omtales som *Hans Orgelmacher oder Heide*.

I begynnelsen hadde Heide vesentlig mindre arbeider, men i 1620 bygget han et stort orgel i Husum. I 1630 dukker han opp i Tønder, hvor han utvider og forbedrer Mathias Mahns renessanseorgel fra 1596. Kort tid etter fikk Heide leveransen av et orgel til Ribe domkirke, hvilket skulle bli hans hovedverk. I 1636 treffes han i Vejle, hvor han fikk i oppdrag å bygge et nytt orgel til den krigsødelagte kirken.    

## Referanser
Air Force Distinguished Service Medal

**Air Force Distinguished Service Medal** er en militær fortjenstmedalje fra USA innstiftet av 6. juli 1960. Medaljen tildeles personell i USAs luftforsvar for usedvanlig fortjenstfull innsats i ansvarsfull stilling. 

## Forholdet til andre utmerkelser
Air Force Distinguished Service Medal tilhører en gruppe av fortjenstmedaljer, som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Air Force Cross (luftforsvaret), Navy Cross (sjøforsvaret) og Distinguished Service Cross (hæren). 

I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, blant dem Air Force Distinguished Service Medal. Tilsvarende medaljer i hæren er Army Distinguished Service Medal, i sjøforsvaret Navy Distinguished Service Medal, i kystvakten Coast Guard Distinguished Service Medal. Også Homeland Security Distinguished Service Medal, som har erstattet Transportation Distinguished Service Medal, kan tildeles militært personell og hører i USAs forsvar til i gruppen av de øverste fortjenstmedaljer. 

Air Force Distinguished Service Medal utviklet seg fra Army Distinguished Service Medal og er blant de sist innstiftede fortjenstmedaljene i USAs forsvarsgrener. 

## Utforming
Sammenlignet med andre utmerkelser i USAs forsvar er Air Force Distinguished Service Medal uvanlig både i utforming og materialvalg. Air Force Distinguished Service Medal er utformet som en gullsol med tretten stråler. Mellom strålene er det plassert tretten hvitemaljerte stjerner. I midten av solen er det plassert en rund, blå halvedelsten. Reversen er slett og kan inngraveres med mottagerens navn. Medaljen er utformet av Frank Alston ved Institute of Heraldry.

Medaljebåndet har en bred hvit midtstripe og kantstriper i gult, blått og gult. Gjentatte tildelinger til samme person markeres med eikeløv i bronse eller sølv på båndet.

## Tildeling
Air Force Distinguished Service Medal tildeles personell i luftforsvaret som belønning for usedvanlig fortjenstfull innsats i ansvarsfull stilling. Dette betyr som oftest en vellykket gjennomført operasjon eller større program, der mottageren har utmerket seg ved å utvise usedvanlig ledelse og dømmekraft. Medaljen kan tildeles for krigsinnsats så vel som innsats i fredstid. Den  tildeles sjelden offiserer med lavere grad enn brigadegeneral.

## Kilder
* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 38 og 91
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 30–31

## Eksterne lenker
* Air Force Distinguished Service Medal, faktaark fra Air Force Personnel Center
Samiske kommunenavn (Finnmark)

**Samiske kommunenavn i Finnmark** (*fnr 20*) angir kommunenavn i Finnmark fylke som har en alternativ samisk form. 

De samiske kommunenavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk og skoltesamisk er tatt med i denne oversikten for Finnmark fylke.

## Samiske kommunenavn

* Hver oppføring kan ha flere forskjellige navn.

## Eksterne lenker
* Sámi giellatekno: Sett om stadnamn
Asbjørn Blokkum Flø

**Asbjørn Blokkum Flø** (født 6. mai 1973 i Volda) er en norsk komponist, lydkunstner og musiker. Fra 1992 til 1999 samt i perioden 2004–2006, studerte han orgel og komposisjon ved Norges musikkhøgskole. Siden dette har han vært frilanskomponist med base i Oslo og har skrevet ensemblemusikk, kammermusikk, elektronisk musikk samt arbeidet med lydinstallasjoner som for eksempel verket *Norge et lydrike* (2002), beskrevet som en "kollektiv musikalsk komposisjon".

I 1999 vant han konkurransen «Tradisjonelle uttrykk og ny teknologi», initiert av Norsk kulturråd, med lydinstallasjonen «Spranget». Flø representerte Norge i konkurransen Ars Acustica i 2003 og Prix Italia i 2005. I 2008 skrev han *Karlheinz Stockhausen – En pioner i Utopia*, den første norske tekstsamlingen om komponisten Karlheinz Stockhausen, sammen med komponistene Asbjørn Schaathun og Jøran Rudi. Flø har deltatt på flere plateutgivelser både alene og med bandet (x, y, z). Av disse kan nevnes *Filtered Through Friends* (2001), *Soun* (2003), *Crashing Happy* (2006) og *Klank* (2011). Han ble nominert til Norsk Komponistforenings pris årets verk for *Elektrisk regn Krems*.

## Referanser
 
 
## Kilder
* Asbjørn Blokkum Flø | MIC Norsk musikkinformasjon
* Asbjørn Blokkum Flø

## Eksterne lenker
*  Hjemmeside
Detective Comics

**Detective Comics** er et amerikansk tegneseriehefte publisert av DC Comics siden 1937. Serien er mest kjent for å ha introdusert superhelten Batman av Bill Finger og Bob Kane i nummer #27 (1939). Andre serier som gikk i heftet i starten var *Slam Bradley* av Jerry Siegel og Joe Shuster, *Crimson Avenger* av Jim Chambers og *Speed Saunders* av E. C. Stoner og Craig Flessel. *Detective Comics* var i begynnelsen et antologihefte, men utviklet seg etterhvert til et rent Batman-blad.
*Detective Comics* er også opphavet til navnet firmanavnet DC Comics. 
Bladet er det lengstlevende tegneserieheftet i USA.
Fidelity Medallion

**Fidelity Medallion** (norsk: *Troskapsmedaljen*) er en militær utmerkelse fra revolusjonstidens USA. Medaljen ble innstiftet under den amerikanske uavhengighetskrigen i 1780 av Den kontinentale kongress til belønning av de tre menige i New York State Militia som fanget den britiske offiseren John André. På grunn av dette kalles utmerkelsen også **Andrémedaljen**.

Fidelity Medallion var den første militære utmerkelse som ble innført i USA, innstiftet to år før Badge of Military Merit, men den ble aldri permanent, og regnes av ettertiden mest som en minnemedalje. 

Fidelity Medallion er en oval medalje som på advers i midten har en kartusj med et bånd med innskriften «FIDELITY» over, det hele omgitt av en krans. På revers finnes det en krans og utenfor denne står innskriften «AMOR PATRIÆ VINCIT», latin for *fedrelandskjærligheten seirer*. Medaljen var til å bære rundt halsen.

## Referanser
Legend of Basara

***Legend of Basara*** er en japansk animert eventyr- og science fiction-serie på tretten episoder fra det japanske selskapet KSS. Serien gikk opprinnelig første gang i 1998 gjennom Chiba Television Broadcasting. Noburu Takamoto var regissør for serien.

De tretten episodene var basert på de fem første bøkene i mangaserien Basara. Handlingen finner sted i et futuristisk Japan. Landet består av en tom, livløs ørken etter en katastrofal hendelse på slutten av det 21. århundre.

## Rolleliste

* Sarasa – Akiko Kimura
* Shuri – Kazuhiko Inoue
* Ageha – Kaneto Shiozawa
* Nagi – Hayami Sho
* Hayato – Hiro Yuki
* Shido – Jurota Kosugi
* Asagi – Nozomu Sasaki
* Kakujii – Tesshō Genda
* Chacha – Kaori Yamagata
* Zaki – Koji Ishii
* Tatara – Akira Ishida

## Referanser


## Eksterne lenker
*
Sutherland Falls

**Sutherland Falls** er en foss nær Milford Sound på Sørøya i New Zealand. Med en total fallhøyde på 580 meter blir fossen vanligvis ansett som New Zealands høyeste.

Fossen har tre fall, hvorav det øverste er 229 meter høyt, det midtre 248 meter, og det nederste 103 meter. Det vertikale fallet på 580 meter skjer over 480 meter horisontal lengde, slik at fallenes midlere gradient er ca 56 grader.

## Referanser


## Eksterne lenker
* World of Waterfalls: Sutherland Falls
Certificate of Merit

**Certificate of Merit** er en militær utmerkelse fra USA, innstiftet 3. mars 1847 under Den meksikansk-amerikanske krigen av USAs kongress til belønning av den som utmerket seg med mot i felt.
 Utmerkelsen besto av et diplom tildelt av USAs president. 

Utmerkelsen var opprinnelig utelukkende for menige, men i 1854 ble det bestemt at den også kunne tildeles sersjanter. I løpet av den meksikansk-amerikanske krigen ble Certificate of Merit tildelt 545 menn. Etter at tildeling en tid holdt opp, ble utmerkelsen fra 1874 av igjen tildelt og fra 1892 av ble i fredstid benyttet som påskjønnelse for edel dåd i forbindelse med livredning. Til sammen ble det utstedt noe i overkant av 1&nbsp;200 diplomer.

Utmerkelsen regnes som USAs nest eldste militære utmerkelse, etter Badge of Military Merit, som ble innstiftet i 1782. Da regnes ikke Fidelity Medallion, innstiftet i 1780 med, siden ettertiden anser dette som en minnemedalje over en spesiell hendelse. 

I 1905 ble Certificate of Merit omgjort til en medalje: Certificate of Merit Medal.

## Referanser
For Vietnam

***For Vietnam*** var det eksterne tidsskriftet til Solidaritetskomiteen for Vietnam.

Bladet ble utgitt i årene 1966 til 1977, vanligvis med 3 – 4 utgaver i året. *For Vietnam* var i 1966 et stensilert blad med trykt omslag. Senere kom det i offset-trykt versjon, i tilnærmet A4-format. Det ble solgt på skoler, gater og torg i regi av aktivister fra  FNL-gruppene. Ofte foregikk salget under de såkalte «Vietnam-ukene» som ble arrangert hver vår og høst for å samle støtte til Vietnam i krigen mot USA.

Opplaget på bladet varierte, men lå vanligvis i overkant av 10&nbsp;000 eks. Høsten 1968 og våren 1969 ble det laget fire utgaver, med et samlet opplag på om lag 30&nbsp;000 eksemplarer. I 1972 ble det utgitt fire utgaver med et samlet opplag på 53&nbsp;000. I tillegg til de ordinære utgivelsene ble det laget ekstranummer, brukt som løpesedler og spredt i større opplag.

Bladet ble laget på dugnad, av «en mer eller mindre permanent og frivillig, men likevel svært profesjonell, stab».

## Redaktører
* Harald Minken (1967)
* Arild Johansen (1968)
* Odd Erik Germundsson (1968 - 1969)
* Øystein Johansen (1969)
* Harald Rekkedal (1970)
* H. Leonardsen (1970)
* Rolf Mikkelsen (1971 - 1972)
* Bjørn Gjelsvik (1972 – 1973)
* Inger Selsjord (1974 – 1975)

## Noter

## Referanser
Konkatenering

**Konkatenering** er en operasjon på datastrukturer i listeform. En liste er en følge av objekter med definert rekkefølge. Ordet konkatenering kommer fra det latinske *catena*, «kjetting», og betyr i denne bøyningen «å sette sammen ledd til en kjetting».

En streng er en liste av tegn som har en fastlagt rekkefølge. Visse programmeringsspråk (f.eks Perl) muliggjør konkatenering av vilkårlige datatyper ved å konvertere de automatisk til strenger først. I andre språk må programkoden først oversette datatypen til tilsvarende strengverdi.

## Eksempler
Strengene «Hei » og «Oluf» kan konkateneres for å gi resultatet «Hei Oluf». I C# eller Java kan konkateneringen skrives:
    String a = "Hei ";
    String b = "Oluf";
    String concat = a + b;

I Perl og PHP brukes et punktum:
    $a = "Hei ";
    $b = "Oluf";
    $concat = a . b;

C har ikke noen operator for konkatenering:
    char a[] = "Hei ";
    char b[] = "Oluf";
    char concat[120];    /* bufferet som tar imot den konkatenerte strengen */
    strcpy(concat, a);
    strcat(concat, b);

## Referanser
Jonas Nermoen

**Jonas Nermoen** (født 23. juni 1986) er en norsk kombinertløper, som konkurrerer klubben Etnedal Skilag. Nermoen har tre medaljer og to induviduelle medaljer fra NM på ski i kombinert. Han går til daglig kontinentalcuprenn og har samt deltatt i verdenscupenrenn på nasjonal kvote i Norge i Vikersund og Lillehammer.

## Eksterne lenker
*
Skogn Idrettslag

**Skogn Idrettslag** (stiftet 1906) er et idrettslag fra Skogn i Trøndelag. Idrettslaget har i dag tilbud innen alpint, fotball, friidrett, håndball, hopp, langrenn, styrkeløft, basketball og sykkel.

Blant naboklubbene er Ekne, Frol, Åsguten, Sverre, Levanger og Nessegutten.

## Historie
Skogn IL ble stiftet i 1906. Klubben har eid eller vært involvert i utviklingen av flere lokale idrettsanlegg, inkludert Reemyra stadion, Torsbustaden skistadion og Skognhallen.  

Kvinnehandballaget til Skogn IL var i Norgestoppen mellom ca 1950 og 1980. De vant 6 norgesmesterskap på rad 1958-63. De ble også norgesmestre i 1980 og seriemestre i 1978/79 og 1979/80. 

Stafettlagene til Skogn IL vant 3 x 10&nbsp;km stafett i NM på ski i 2010 og 2011 og lagsprint i 2009.

## Anlegg og arenaer
**Reemyra stadion:** Klubbhus for fotball, friidrett og styrkeløft. Gress- og kunstgressbaner, ballbinge og BMX-bane. 

**Skognhallen:** Håndball og allidrett.  

**Torsbustaden skisenter:** Lysløype, alpinbakker, varmestue og kiosk. Hoppbakker:  K 10,  K 17,  K 25,  K 45, K 63 

**Lundsbustaden skianlegg:** Lysløype, skiløyper og turmuligheter.

**Holåsen:** Tidligere hoppbakke, nå akebakke og trimtrapp. 

**Skjøtingstua:** Turmål, med enkel servering i skisesong.

## Idrettsgrupper

### Fotball
Skogns seniorlag i fotball spiller til daglig i 5. divisjon. 

### Håndball
Skogn IL tilbyr håndballtrening for barn og voksne. Skogns seniorlag kvinner spiller i 4. divisjon. 

### Ski
Skogn IL Ski tilbyr aktiviteter innen langrenn, hopp/kombinert og alpint.

Langrenn: Tilbud for alle aldre, fra nybegynnere til verdenseliten. Klubben arrangerer skileik, barmarkstrening, lokale renn og deltar i Telenorkarusell og Levangerkarusell.

Hopp og kombinert: Aktivitet for alle aldersgrupper i hoppbakker K10–K63, med både trening og konkurranse.

Alpint: Aktivitet i Torsbustaden Skisenter med skiheis, tre nedfarter og barnebakke.

### Sykkel
Skogn IL Sykkel gjennomfører trening for voksne, og har deltagelser blant annet i Den Store Styrkeprøven. 

### Styrkeløft
Gruppen tilbyr trening i styrkeløft alle aldersgrupper. Klubben har hatt nasjonale mestere, blant annet Filip Brun og Ragnar Kristoffersen, som vant gull i NM for ungdomsklasser i 2023.

### Basketball
Fra 2022 tilbys basketballtrening for klubbens medlemmer som et prøveprosjekt.

## Kjente utøvere
*Eldar Rønning, fire ganger verdensmester i langrenn, stafett
*Johan Kjølstad, verdensmester i klassisk lagsprint fra 2009
*Marit Breivik, håndballspiller i Skogn IL på 1970-og 80-tallet. Senere norsk landslagstrener i handball (1994–2009)
*Magnhild Skjesol, håndballspiller i Skogn IL på 1950- og 1960-tallet
*Sissel Buchholdt, håndballspiller i Skogn IL på 1970-tallet
*Vigdis Rønning, skiløper på 1970-tallet

## Referanser


## Eksterne lenker
*
Arkippus

**St. Arkippus** (gresk: *Hestens mester*) er en person som blir omtalt i Bibelen ved to anledninger. Han levde i det første århundre, antakelig i Kolossai eller Laodikea. Ifølge De apostoliske konstitusjoner (7,46) fra det 4. århundre er Arkippus den første biskop i Laodikea i Frygia. Det har også vært hevdet at han var en av de 72 disiplene som Jesus utpekte i *Lukas 10,1*. Arkippus er en katolsk helgen, og hans helgensdag er 20. mars.

Første gang han blir omtalt er i Paulus' brev til kolosserne (Kolosserne 4,17). I dette brevet prøver Paulus å rette opp i vranglæren som verserte i Kolossæ. I avslutningen av brevet får Arkippus en hilsen fra Paulus, og beskjed om å gi akt på den tjenesten han hadde fått i Herren, slik at han fullførte den. 

Andre gang Arkippus blir nevnt i bibelen er i Paulus' brev til Filemon (Filemon 1,2). Han er der en av adressatene av brevet, sammen med Filemon, Appia og menigheten i Kolossæ. I dette brevets innledning blir Arkippus omtalt som en medstrider.

## Dypere betydning
Fra enkelte kristne har det blitt hevdet at Arkippus, når brevet til Filemon ble skrevet, hadde mottatt den første hilsenen fra Paulus (i brevet til Kolosserne), og fulgt oppfordringen. Dette har medført at Paulus i brevet til Filemon har begynt å omtale han som en medstrider.
 
Det har også blitt hevdet at Arkippus også kan være et bilde på hvert enkelt menneske - og at oppfordringen fra Paulus til Arkippus - også er en oppfordring fra Gud til hver enkelt menneske om å ta vare den tjenesten en har fått, dvs å bruke de egenskaper og ferdigheter en har, i arbeidet i de kristne menigheter.

## Referanser
Ujung Kulon nasjonalpark

**Ujung Kulon nasjonalpark** (betydning: *Vest-enden*) er en nasjonalpark som ligger lengst vest på øya Java, i provinsen Banten i Indonesia. Den omfatter også den vulkanske øygruppa Krakatau og andre øyer i Sundastredet, som Panaitan, Handeuleum og Peucang. I Ujung Kulon finnes den største gjenværende lavlands-regnskogen på Java, og parken ble på denne bakgrunn utnevnt som UNESCO verdensarvsted i 1991.

## Geografi
Ujung-Kulon var Indonesias første nasjonalpark. Parken har et areal på 1 206 km², hvorav 443 km² er sjøareal. Mesteparten av parken ligger på ei halvøy som stikker ut i Indiahavet. Da vulkanen på Krakatau eksploderte i 1883 laget den en tsunami som ødela landsbyer og avlinger på halvøya, og dekte hele området med et lag vulkansk aske på rundt . Dette førte til hele befolkningen på halvøya ble evakuert, og på den måten ble den et tilfluktssted for mye av Javas flora og fauna. Halvøya inneholder i dag mesteparten av den gjenværende lavlandsskogen på øya.

## Økologi
Nasjonalparken er i dag det ene av kun to steder hvor det kritisk utryddingstruede Javaneshornet finnes. En bestand på femti til seksti dyr er hjemmehørende i Ujung Kulon, mens en mindre bestand på 10 eller mindre finnes i Cat Tien nasjonalpark i Vietnam. 

I parken finnes 57 sjeldne plantearter. Blant de 35 pattedyrartene er banteng, sølvgibbon, javalangur, krabbemakak, leopard, malayisk vannmoskusdyr og rusahjort. Det finnes også 72 arter med krypdyr og amfibier og 240 fuglearter.

## Vern
Deler av dagens nasjonalpark og verdensarvsted har vært vernet siden tidlig på 1900-tallet. Karakatau-øya ble utnevnt til naturreservat i 1921, fulgt av naturreservatene Pulau Panaitan og Pulau Peucang i 1937. Ujung Kulon naturreservat ble etablert i 1958, og Gunung Honje naturreservat i 1967. Ujung Kulon nasjonalpark ble så opprettet i 1992.

## Referanser


## Eksterne lenker
*
Ospekvistvikler

**Ospekvistvikler** (*Gypsonoma sociana*) er en sommerfugl i gruppen av viklere (Tortricidae). 

## Utseende
En liten til middelsstor (vingespenn 12-15 millimeter), grå og hvit vikler.
Forvingen er mørkt gråaktig ved roten, den ytre delen er for det meste skinnende hvit. Det er mer eller mindre trekantede, brungrå flekker ved fram- og bakkanten, og mørke flekker ved vingespissen. Bakvingen er lyst brunlig.

## Levevis
Larvene lever på osp (*Populus tremula*), selje og viere (*Salix* spp.). De borer først inn i spissen av en kvist, senere på baldknopper og rakler.
De voksne viklerne flyr i juli-august.

## Utbredelse
Arten er utbredt i Mellom- og Nord-Europa, og i det nordlige Asia. I Norge er den utbredt nord til Møre og Romsdal.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten kvistviklere, *[[Gypsonoma]]* Meyrick, 1895
******** **ospekvistvikler**, *Gypsonoma sociana* (Haworth, 1811)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/gypsonoma_sociana.html
* *Gypsonoma sociana* på UK Moths: https://web.archive.org/web/20111017053908/http://ukmoths.org.uk/show.php?bf=1168
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438799

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Stourbridge

**Stourbridge** er en by innenfor det administrative distriktet Dudley i regionen West Midlands i England. Historisk har byen vært en del av Worcestershire og var et senter for glassindustri siden 1500-tallet og fram til 1800-tallet. I dag omfattes byen av forstedene Amblecote, Lye, Norton, Oldswinford, Pedmore, Wollaston, Wollescote og Wordsley. Stourbridge er lokalisert rundt 20&nbsp;km vest for Birmingham, i utkanten av den industrielle delen av Midlands, lokalisert mellom Kidderminster og Dudley. Mye av byen består av forstadsgater, brutt av grønne parkområder, og ligger inntil jordbruksområder med rurale Shropshire nær ved i vest. I sør og vest ligger naturområder som Clent Hills og Kinver Edge. Ved folketellingen i 2011 hadde Stourbridge en befolkning på 63 298 innbyggere.

## Historie

I århundrer var Stourbridge innenfor det gamle sognet til Oldswinford i Worcestershire og var kjent som Bedcote. Siden 1974 har Stourbridge vært en del av distriktet Dudley.

Stourbridge ble stavet i «Sturbrug» eller «Sturesbridge» i Worcestershires domstolsruller i 1255. Middelalderens by lå innenfor herregodset Swynford (eller Swinford). Bosetningen innenfor det mindre herregodset Bedcote, som lenge var byens navn og er i dag bevart i et gatenavn. Swinford er nevnt i et angelsaksisk charter fra rundt 950, og da stavet «Suineforde», et navn som også er nevnt undersøkelse i *[[Domesday Book]]* (1086) da herregodset var besatt av William Fitz Ansculf, en av de mektigste normanniske herrene. Han styrte sine eiendommer fra sin festning på bakketoppen i Dudley.

Stourbridge har sitt navn fra elven Stour, som renner gjennom byen og har i århundrer utgjort grensen mellom Worcestershire og Staffordshire. Grensen ble dog flyttet noen km lengre nord i 1966 da det urbane distriktet Amblecote (tidligere i Staffordshire) ble lagt inn under borough Stourbridge. Dette opplegget varte i åtte år inntil det ble opphevet ved lokalmyndighetsloven av 1972 i 1974 da Stourbridge ble lagt inn under borough Dudley og ble en del av det større fylket West Midlands.

## Referanser


## Eksterne lenker
* 

* River Stour
* Internet Guide To Stourbridge
* Stourbridge News, den lokale ukeavisen i Stourbridge
Friedrich Boie

**Friedrich Boie** (født 4. juni 1789 i Meldorf, død 3. mars 1870 i Kiel) var en tysk ornitolog, entomolog og jurist. 

Hans far var lyrikeren Heinrich Christian Boie, og moren Sara Henriette Helene, født von Hugo. Broren var zoologen Heinrich Boie. En av hans forfedre var reformatoren Nicolaus Boie.  

I 1822 utkom *Tagebuch, gehalten auf einer Reise durch Norwegen im Jahr 1817*, og han skrev regelmessig vitenskapelige artikler i den encyklopediske avis *Isis von Lorenz Oken*, herunder *Bemerkungen über Merrem's Versuch eines Systems der Amphibien* (1827).

Han ligger begravet i St. Jürgensfriedhof i nærheten av Kiels hovedjernbanestasjon. 

## Litteratur
* Müller, Hans-Peter: *Friedrich Boie. Justitiar und Naturforscher, Nestor der schleswig-holsteinische Vogelkunde (1789–1870)*, Impressum, Kiel, 2010
Aram (bibelsk region)

**Aram** er en historisk region som er nevnt i *[[Bibelen]]*. Det er lokalisert i sentrale Syria, inkludert hvor dagens by Aleppo (også kalt for Halab) ligger, en av de eldste vedvarende bebodde byer i verden. Byen har også vært blant de største og mest folkerike i regionen og i hele Levanten.

## Historie
Aram strakte seg fra fjellene i Libanon østover over Eufrat, inkludert Haburdalen i nordvestlige Mesopotamia. Navnet er tradisjonelt avledet fra Aram, sønn av Sem, en sønnesønn av Noah i Bibelen.

I denne regionen utviklet det seg i løpet av 1000-tallet f.Kr. to arameiske kongedømmer av middels størrelse; Aram-Damaskus og Hamat, og flere småkongedømmer og uavhengige bystater.

## Tidlige referanser
En inskripsjon av Naram-Sin av Akkad (ca. 2250 f.Kr.) har gitt den eldste referanse til Aram som et stedsnavn, men forskerne har ikke kommet til enighet om dens nøyaktige lokalisering og betydning. Andre tidlige referanser til et sted eller et folk har opptrådt i arkivene til Mari (ca. 1900 f.Kr.) og ved Ugarit (ca 1300 f.Kr.). Den ubestridelige tilstedeværelsen av arameere, talere av arameisk, i regionen er datert til slutten av 1100-tallet f.Kr.

Arameere begynte å bosette seg i Mesopotamia og i sørøstlige Anatolia fra 1200-tallet f.Kr. De blandet seg etter hvert med de innfødte akkadiske semittene i Assyria og Babylonia. Arameisk ble hovedspråket i Assyria og Babylonia fra 700-tallet og erstattet gradvis akkadisk.

Noen få steler som navngir konger fra denne perioden har blitt funnet. Se eksempelvis Zakkurstelen. Kaldéerne, som bosatte seg i sørlige Babylonia en gang rundt 1000 f.Kr. ble grunnleggerne av det nybabylonske riket i 625 f.Kr., er også antatt å ha vært en arameisk stamme. Dette er imidlertid ikke sikkert og det  påståtte arameisk etnisitet blant det kaldeanske dynastiet. Det er således hevdet at de var et semittisk folk, muligens fra Arabia, beslektet med arameere, men adskilt.

## Moderne tid
Etter hvert som de innfødte arameere og assyrerne i Syria begynte å gå over til kristendommen ble det utviklet en egen dialekt av arameisk som er kalt gammelsyrisk. Således ble gammelsyrisk blitt assosiert med kristne assyrere.

Dette området er i dag flere orientalske katolske kirker som skiller seg fra den latinske katolske kirke i vest. To av disse er Den maronittiske kirke og Den melkittiske kirke, begge vanlige i Syria og Libanon. Den syriske ortodokse kirke er også bevart, og det er også medlemmer av Den assyriske kirke i øst og Den kaldeisk-katolske kirke, og de som følger disse kirkene er etniske assyrere og snakker fortsatt arameisk som deres morsmål. En del av disse lever i Syria, men de fleste er fra Irak.

I dag er det mange kristne fra Syria, særlig de som lever utenfor Syria, som betegner seg selv som assyrere for skille seg fra den arabiske identiteten i dagens Syria. En del, særlig de fra nordlige og østlige Syria, identifiserer også som assyrere.

## Referanser


## Se også
* Arameere
* Aram-Damaskus
Grå kvistvikler

**Grå kvistvikler**  (*Gypsonoma nitidulana*) er en sommerfugl i gruppen av viklere (Tortricidae). 

## Utseende
En middelsstor (vingespenn 15-20 millimeter), gråbrun vikler. Forvingen er gråbrun med et bredt, lysgrått tverrbånd i midten og mesteparten av vingens ytre del lysgrå. De grå partiene har et brunt nettmønster. Bakvingen er lyst gråbrun, litt innbuktet bak spissen.

## Levevis
Larvene utvikler seg inne i spinn på osp, selje, bjørk og andre busker og løvtrær.
De voksne viklerne flyr fra juni til august.

## Utbredelse
Arten er utbredt over hele Europa, unntatt lengst i sør, og i det nordlige Asia.
Den finnes over hele Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten kvistviklere, *[[Gypsonoma]]* Meyrick, 1895
******** **grå kvistvikler**, *Gypsonoma nitidulana* (Lienig & Zeller, 1846)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/gypsonoma_nitidulana.html
* *Gypsonoma nitidulana* på UK Moths: http://www.ukmoths.org.uk/show.php?bf=1172
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438801

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Liste over Norges landskamper i fotball for herrer 1975–1979

**Liste over Norges landskamper i fotball for herrer 1975–1979** inneholder samtlige landskamper spilt av  i kronologisk rekkefølge i perioden fra januar 1975 til desember 1979.

## Norges landskamper 1975

* Norge endte på en andreplass i sin kvalifiseringsgruppe og ble dermed ikke kvalifisert til Sommer-OL 1976, som ble arrangert i Montréal.
**Kvalifiseringsgruppe 1**

----

* Norge endte på fjerdeplass i sin kvalifiseringsgruppe, og ble dermed ikke kvalifisert til EM i fotball 1976 som ble arrangert i Jugoslavia.

**Kvalifiseringsgruppe 3**

## Norges landskamper 1976

## Norges landskamper 1977

* Vennskapskampen mot Danmark den 1. juni 1977 ble spilt i forbindelse med Norges Fotballforbunds 75-årsjubileum.
----

* Norge endte på andreplass i sin kvalifiseringsgruppe, og ble dermed ikke kvalifisert til VM i fotball 1978, som ble arrangert i Argentina.

**Kvalifiseringsgruppe 6**

----
* Kjell Schou-Andreassen og Nils Arne Eggen går av som landslagstrenere, mens ny trener blir Tor Røste Fossen.

## Norges landskamper 1978

## Norges landskamper 1979

* Norge endte på femteplass i sin kvalifiseringsgruppe, og ble dermed ikke kvalifisert til EM i fotball 1980 som ble arrangert i Italia.

**Kvalifiseringsgruppe 2**

----

* Norge kvalifiserte seg til Sommer-OL 1980 arrangert i Sovjetunionen, men trakk seg da de ble med på en internasjonal boikott i protest mot Sovjetunionens invasjon av Afghanistan. Finland overtok dermed Norges plass i lekene.

## Eksterne lenker
* 
* RSSSF.no – National team 1975
* RSSSF.no – National team 1976
* RSSSF.no – National team 1977
* RSSSF.no – National team 1978
* RSSSF.no – National team 1979
Oppegård Idrettslag

**Oppegård Idrettslag** (stiftet 17. februar 1907) er et idrettslag fra Oppegård i Akershus. Idrettslaget har per 2024 tilbud innen badminton, bordtennis, fotball, friidrett, håndball, skiidrett, innebandy, skøyter, turn og e-sport.

## Bordtennis
A-laget i bordtennis for herrer spiller i 2025/2026 sesongen, i 3. divisjon. De har tidligere spilt i 1. divisjon (2017/2018).

## Fotball
A-laget i fotball for herrer spiller i 2013 i 4. divisjon, etter å ha vunnet sin avdeling i 5. divisjon i 2012.

## Referanser


## Eksterne lenker
* 
* Oppegård Fotball
Bindal Fotball

**Bindal Fotball** (stiftet 2009) er et fotballag fra Bindal i Nordland. Selv om fotballaget holder til i Nordland fylke, hører de til Trøndelag Fotballkrets. I 2011 spiller klubben i 4. divisjon. Klubben består av både ungt og eldre. Bindal fotball har både gutter 14, 16 og et A-lag.

## Divisjonsutvikling

## Eksterne lenker
*
Poppelkvistvikler

**Poppelkvistvikler**  (*Gypsonoma aceriana*) er en sommerfugl i gruppen av viklere (Tortricidae). 

## Utseende
En middelsstor (vingespenn 12-15 millimeter), gråbrun vikler. Forvingen har en bred, lys tverrstripe i midten.

## Levevis
Larvene lever på popler (*Populus* spp.) og lønn (*Acer* spp.).
De voksne viklerne flyr i juli.
Lenger sør i Europa er den regnet som et skadedyr på popler fordi den ødelegger skuddene.

## Utbredelse
Arten er utbredt i Nord-Afrika og i Europa øst til Svartehavet, også i det nordøstlige Asia og (innført) i det vestlige Nord-Amerika.
I Norge er den bare funnet i Arendal og Kristiansand i Agder. Den blir vurdert som nær truet (NT) i Norsk rødliste for arter fra 2010, 2015 og 2021.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten kvistviklere, *[[Gypsonoma]]* Meyrick, 1895
******** **poppelkvistvikler**, *Gypsonoma aceriana* (Duponchel, 1843)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/gypsonoma_aceriana.html
* *Gypsonoma aceriana* på UK Moths: https://web.archive.org/web/20111017055505/http://ukmoths.org.uk/show.php?bf=1167
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438803 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Donkey Kong Country

***Donkey Kong Country*** er et side-scrollende plattformspill utgitt på Super Nintendo Entertainment System i 1994. SNES-utgaven solgte over 8 millioner eksemplarer på verdensbasis. Spillet var et av de første spillene til å ta i bruk forhånds-rendret 3D-grafikk.

*Donkey Kong Country* har siden blitt gitt ut på nytt på Game Boy Color, Game Boy Advance og Virtual Console. I 1995 kom oppfølgeren *[[Donkey Kong Country 2: Diddy's Kong Quest]]*, og i 1996 kom *[[Donkey Kong Country 3: Dixie Kong's Double Trouble!]]*. Ingen nye *Donkey Kong Country*-spill ble utgitt før spillet *[[Donkey Kong Country Returns]]* ble utgitt på Wii i 2010.

## Handling
Spilleren må gjennomføre 40 ulike nivåer for å finne igjen bananer som har blitt stjålet av en gruppe krokodiller kalt Kremlings. Spillet har modus for både Single player og Multiplayer. I single-player modus kontrollerer spilleren en av to karakterer: En gorilla kalt Donkey Kong, eller hans nevø Diddy Kong, og bytter mellom de to etter behov. Begge figurene har forskjellige attributter: Donkey Kong er sterkere, og kan beseire fiender lettere. Men Diddy beveger seg raskere, og er mer smidig. Begge karakteren kan gå, løpe, hoppe, rulle rundt, eller plukke opp og kaste visse gjenstander.

Størstedelen av spillet foregår på lineære nivåer, full av forskjellige hindringer og motstandere. Hvis spilleren blir truffet av en fiende, løper den ledende karakteren ut fra skjermen, slik at spilleren automatisk kan få kontroll over den andre karakteren. Spillet avsluttes når en spiller går helt tom for liv, selv om de kan fortsette spillet fra det siste lagringstidspunktet. De to karakterene reiser gjennom Donkey Kong Island, og må slåss mot Kremlings og deres håndlangere, før de når frem til et piratskip, kalt Gang-Plank Galleon.

På visse nivåer kan spilleren få hjelp fra forskjellige dyr som blir funnet ved å bryte opp en unik kasse. Disse skapningene kan gi ekstra hastighet eller hoppe-høyde. Blant disse dyrene var en Enguarde, en sverdfisk som kan slå ut fiender. Squawks, en papegøye som bærer en lykt, finnes i ett hule-nivå. Rambi, et kraftig neshorn som kan slå ut fiender, eller bryte opp hemmelige dører. Expresso, en struts som gjør det mulig for spilleren å hoppe høyt eller gli gjennom luften. Winky, en stor frosk som kan hoppe høyere enn noen andre dyr. Spilleren kan bruke hvert dyr for hele nivået, med mindre dyret blir truffet av en fiende.

## Eksterne lenker
*
Hestehovstengelvikler

**Hestehovstengelvikler**  (*Epiblema sticticana*) er en sommerfugl i gruppen av viklere (Tortricidae). 

## Utseende
En middelsstor (vingespenn 15-20 millimeter), brunspraglete vikler. Forvingen har en hvit flekk ved bakkanten.

## Levevis
Larvene utvikler seg i røtter og bladstilker av hestehov (*Tussilago farfara*).
De voksne viklerne flyr i mai-juni.

## Utbredelse
Arten finnes over hele Europa og i den nordlige delen av Asia.
I Norge er den utbredt nord til den sørlige delen av Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten stengelviklere, *[[Epiblema]]* Hübner, 1825
******** **hestehovstengelvikler**, *Epiblema sticticana* (Fabricius, 1794)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epiblema_sticticana.html
* *Epiblema sticticana* på UK Moths: https://web.archive.org/web/20110415222410/http://www.ukmoths.org.uk/show.php?bf=1186
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438759

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
WWE Championship

**World Wrestling Entertainment ([[WWE]]) Championship** er en tungvektsmestertittel i profesjonell bryting. Tittelen tilhører World Wrestling Entertainment, og er verdensmestertittelen som brukes i WWE merket WWE Raw. Dean Ambrose brukte Money In The Bank kontrakten sin til på Seth Rollins som akkurat hadde vunnet den etter å ha slått Roman Reigns
Liste over kardinaler utnevnt av Lucius III

*Liste over kardinaler utnevnt av Lucius III*' er en liste over de 17 kardinalene pave Lucius III utnevnte  under fem konsistorier i perioden 1145 til 1181 til 1185.

## Desember 1181
* Pedro de Cardona

## Tidlig 1182
* Uberto Allucingoli
* Ugo Etherianus

## Midten av 1182
* Andrea Boboni
* Ottaviano
* Gerardo
* Soffredo
* Albino

## Desember 1182
* Pandolfo Masca

## 6. mars 1185
* Melior
* Adelardo Cattaneo
* Raniero
* Simeone Paltinieri
* Giovanni
* Rolando O.S.B.
* Pietro Diana
* Ridolfo Nigelli

## Kilder
* Salvador Miranda: The Cardinals of the Holy Roman Church
Liste over Norges landskamper i fotball for herrer 1970–1974

**Liste over Norges landskamper i fotball for herrer 1970–1974** inneholder samtlige landskamper spilt av  i kronologisk rekkefølge i perioden fra januar 1970 til desember 1974.

## Norges landskamper 1970

## Norges landskamper 1971

* Det engelske laget bestod utelukkende av britiske amatørspillere, og kampen regnes derfor ikke som offisiell av The Football Association.
----

* Norge endte på fjerdeplass i sin kvalifiseringsgruppe, og ble dermed ikke kvalifisert til EM i fotball 1972, som ble arrangert i Belgia.
* Øivind Johannessen går av som landslagstrener, mens ny trener blir George Curtis.

**Kvalifiseringsgruppe 2**

## Norges landskamper 1972

## Norges landskamper 1973

* Norge endte på tredjeplass i sin kvalifiseringsgruppe, og ble dermed ikke kvalifisert til VM i fotball 1974, som ble arrangert i Vest-Tyskland.

**Kvalifiseringsgruppe 3**

----

## Norges landskamper 1974

* George Curtis går av som landslagstrener, mens nye trenere blir Kjell Schou-Andreassen og Nils Arne Eggen.
----

## Eksterne lenker
* 
* RSSSF.no – National team 1970
* RSSSF.no – National team 1971
* RSSSF.no – National team 1972
* RSSSF.no – National team 1973
* RSSSF.no – National team 1974
Lyman Spitzer

**Lyman Strong Spitzer jr.** (født 26. juni 1914, død 31. mars 1997) var en amerikansk teoretisk fysiker og astronom. Han er best kjent for sin forskning innen stjernedannelse og plasmafysikk, og som forkjemper for teleskoper i verdensrommet. Han var utdannet ved Phillips Academy, Princeton University og Yale University. Spitzer oppfant plasmaenheten Stellarator. NASAs Spitzer Space Telescope er oppkalt etter han.

## Priser og utmerkelser (utvalg)
* Bruce-medaljen i 1973
* Henry Draper-medaljen i 1974
* Karl Schwarzschild-medaljen i 1975
* Royal Astronomical Societys gullmedalje i 1978
* National Medal of Science i 1979 
* Crafoordprisen i 1985

## Referanser


## Eksterne lenker
* 
*  NASA-biografi
Martha Gellhorn Prize for Journalism

**Martha Gellhorn Prize for Journalism** deles ut til den som på engelsk har utøvet fremragende journalistikk. 

Martha Gellhorn var en anerkjent amerikansk journalist og Ernest Hemingways tredje kone. Prisen ble opprettet etter hennes død, og bærer hennes navn.

Tidligere prisvinner inkluderer bl.a. Nick Davies (The Guardian), Jeremy Harding (London Review of Books), Geoffrey Lean (The Independent), Robert Fisk (The Independent), Chris McGreal (The Guardian), Patrick Cockburn (The Independent), Julian Assange (Wikileaks) og Gareth Porter.

## Referanser


## Eksterne lenker
*
Omar Suleiman

**Omar Suleiman** (arabisk: عمر سليمان) (født 2. juli 1936 i Qena, død 19. juli 2012) var en egyptisk politiker og offiser. Den 29. januar  2011 ble han innsatt som Egypts visepresident, landets første visepresident siden Anwar Sadats død. 

Suleiman var generalløytnant og ledet fra 1993 Egypts etterretningstjeneste. Magasinet *[[Foreign Policy]]* rangerte han som den viktigste etterretningspersonen i Midtøsten i 2009.

## Referanser
Villa

**Villa** er en frittliggende bolig, som oftest med hage. Villa kommer fra latin og betydde opprinnelig et hus på landet og fikk senere betydningen by (fransk *ville*). En villa var opprinnelig et gammelt romersk landsted for overklassen. Siden dens opprinnelse i den romerske villaen, har ideen og funksjonen til en villa utviklet seg betraktelig. Romerne skilte mellom *villa urbana* eller *villa suburbana*, som lå i nærheten av en by, og *villa rustica*, som var en staselig landeiendom. Særlig den første ble oppført med stor kunstnerisk omhu.

Etter den romerske republikkens fall ble villaer små jordbrukskomplekser, som ble stadig mer befestet i senantikken, noen ganger overført til kirken for gjenbruk som et kloster. Deretter utviklet de seg gradvis gjennom middelalderen til elegante landsteder for overklassen. I tidlig moderne tid ble enhver form for komfortabel enebolig med hage nær en by eller tettsted sannsynligvis beskrevet som en *villa*. I moderne språkbruk kan *villa* referere til ulike typer og størrelser boliger, alt fra den forstadsmessige tomannsboligen til, i noen land, spesielt rundt Middelhavet, boliger av over gjennomsnittlig størrelse på landsbygda.

## Fotnoter

## Referanser


## Eksterne lenker
*
Gunnar Neels-Hansson

__NOTOC__

**Leif Gunnar Olafsøn Neels-Hansson** (1883–1967) var en norsk teatersjef, skuespiller og instruktør.

Han var utdannet styrmann og ingeniør fra Høgskolen i Charlottenburg, og drev etter dette en tid med maleri i London. Først i 1915, da den første verdenskrig tvang ham tilbake til hjemlandet, ble han tilknyttet Stavanger faste scene (i dag Rogaland teater) som instruktør og skuespiller, hvor moren Thora Hansson forøvrig var teatersjef. Da Kringkastingsselskapet A/S flyttet inn i det senere Continental-kvartalet i 1925 hadde Neels-Hansson flyttet til hovedstaden og blitt skuespiller og instruktør ved kabareten Chat Noir, som holdt til i samme bygningskompleks.

Den 28. mars 1926 hørtes han for første gang på radioen med dikt av Nils Collett Vogt og ble raskt programsekretær Thorstein Diesens høyre hånd i teatersaker: instruktør, litterær konsulent, inspisient, dramaturg samt pressekontakt. I november 1926 hadde Neels-Hansson sin instruktørdebut med Henrik Ibsens *Hærmendene på Helgeland *. I 1927 begynte han å motta fast lønn for arbeidet og var da uoffisielt «teateransvarlig». Neels-Hansson ble ansatt som teatersjef i 1928. Han ble fast ansatt som NRKs teatersjef i 1934. Neels-Hansson forlot NRK i 1943, men ble gjeninnsatt som teatersjef straks etter frigjøringen i 1945 og satt til 1950.

Neels-Hansson skrev også to hørespill som nok mer var litterære montasjer: *St. Hans-stemning ved Oslofjorden* (1937) og *En julekveld med P. Chr. Asbjørnsen* (1938, 1941). Sammen med Gustav Berg-Jæger og Alf Rød skrev han manuskriptet til filmen *[[Kjærlighet og vennskap]]* (1941), regissert av Leif Sinding. Den var basert på et skuespill av Peter Egge.

Han var sønn av teatersjefene Thora Hansson (1848–1917) og Olaf Mørch Hansson (1856–1912), og og far til skuespilleren Nøste Schwab (egentlig Thora Elisabeth Neels-Hansson, 1918–2007). Broren Thorolf Mørch Hansson (1881–1952) ble diplomat.

:*Se [[Hansson (slekt fra Trondheim)]]

== Oppsetninger (i utvalg) ==
* *Hedda Gabler* (Henrik Ibsen) (1928)
* *Brand (4. akt)* (Henrik Ibsen) (1928)
* *Et dukkehjem* (Henrik Ibsen) (1928)
* *Koingsemnerne* (Henrik Ibsen) (1930)
* *Kjærlighetens komedie* (Henrik Ibsen) (1931)
* *Det gamle spill om Enhver* (Hugo von Hoffmanstahl) (1927, 1927, 1928, 1930 og 1935)
* *Markedsaften* (Vilhelm Moberg) (1931, 1932, 1934, 1936, 1938, 1947)

== Eksperimenter ==
* November [[1934]]: Neels-Hansson presenterte verdens første «filmhørespill». Det inneholdt deler av lydsporet til det årets mest omtalte film, hentet direkte fra filmfremviseren: *Kjærlighetens symfoni* med sangeren [[Grace Moore]]. Norske skuespillere «dubbet» talescenene, mens kjente operaarier ble fremført av Moore selv.

* Juni [[1940]]: [[Louis Kvalstad]]s dramatiske dikt *Skuronn*, som er en idyllisk-poetisk skildring av en dag i høyslåtten på en trøndersk storgård, ble tatt opp utenfor studio fra en gård på [[Østlandet]].

== Referanser ==
<references />

== Kilder ==
* Hartenstein, Tilman: *Det usynlige teatret: Radioteatret 1926-2001'', Oslo 2001, s. 24-26, 29, 40, 47-49

## Eksterne lenker
* 
*
Spitzer

**Spitzer** kan vise til:

* Spitzer-teleskopet – et av NASAs romteleskop

## Etternavn
Spitzer er en tysk-språk etternavn, som nevnt hovedsakelig i Østerrike, Tsjekkia, Ungarn, Romania, Israel, og USA.
* André Spitzer (1945–1972) – israelsk fekter og trener
* Eliot Spitzer (født 1959) – amerikansk politiker
* Frank Spitzer (1926–1992) – østerriksk-amerikansk matematiker
* Leo Spitzer
* Lyman Spitzer (1914–1997) – amerikansk astronom og teoretisk fysiker
* Moritz Spitzer (1900–1982) – israelsk indologist og utgiver
* Rezső Seress (født Spitzer, 1889–1968)
* Robert L. Spitzer (født 1932) – amerikansk psykiater